Strachan Open
Strachan Open bio je profesionalni snukerski turnir. Prvi put je održan 1992. i spadao je u rangirne turnire. Naredne godine održana su četiri manja rangirna turnira, na kojima se uglavnom dobijala desetina rangirnih bodova jačih rangirnih turnira, a cilj im je bio da se poveća broj profesionalnih igrača. Većina igrača iz prvih 16 s liste najboljih nije ni pokušavala učestvovati na ovom turniru. Tri od četiri manja rangirna turnira nosila su naziv Strachan Challenge, a četvrti je bio Benson & Hedges Championship. Turnir je održan još naredne sezone, ali tada nije bio rangirni.